**Calea Mântuirii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Calea Mântuirii

Calea Doamne, a mântuirii

Ce nu-i largă, ci e strâmtă,

Spre ea omul nu se-avântă

Căci se-află sub legea firii

Şi sub soare, multe încântă.

Dar în haru-Ţi, cu îndurare

Şi prin Duhul Tău cel Sfânt

Ne-ai luminat prin Cuvânt,

Şi-am aflat marea salvare

Din cel mai sfânt legământ.

Tu prin Jertfa-Ţi din Calvar

Unde-ai fost 'nălţat pe cruce

Ne-ai trimis vestirea dulce

Cum că morţii ai pus hotar,

Viaţa iarăşi de-a ne-aduce.

Flavius Laurian Duverna

28 februarie 2019